
R E F E R A T   D E   A P R O B A R E
[bookmark: _Hlk167794399]pentru aprobarea Documentației tehnico - economice (faza Studiu de Fezabilitate) și a Indicatorilor tehnico - economici pentru obiectivul de investiții  „AMBULATORIU INTEGRAT AL SPITALULUI MUNICIPAL BRAD – CORP B”


[bookmark: _Hlk151045359]Municipiului Brad, având în vedere prevederile Ordinului Ministrului Investițiilor și Proiectelor Europene nr. 5290/14.08.2025 (modificat conform OMIPE nr. 5522/2025) privind aprobarea Ghidului solicitantului pentru Investiții în infrastructura publică a ambulatoriilor implicate în implementarea de programe de screening, prin Programul Sănătate, a identificat o oportunitate de finanțare a proiectului „AMBULATORIU INTEGRAT AL SPITALULUI MUNICIPAL BRAD – CORP B”.
Prin Prioritatea 1 - Creșterea calității serviciilor de asistență medicală primară, comunitară, a serviciilor oferite în regim ambulatoriu și îmbunătățirea și consolidarea serviciilor preventive, Obiectivul Specific - RSO4.5 Asigurarea accesului egal la asistență medicală și asigurarea rezilienței sistemelor de sănătate, inclusiv în ceea ce privește asistența medicală primară, precum și promovarea tranziției de la îngrijirea instituționalizată către îngrijirea în familie sau în comunitate (FEDR), prin intermediul unităților administrativ - teritoriale și în parteneriat cu unitățile sanitare, se are în vedere obținerea unei finanțări nerambursabile pentru construirea unui corp nou de clădire pentru implementarea de programe de screening.
Apelul de proiecte este unul competitiv, cu limită de depunere actualizată, 31.12.2025, ora 17.00, iar finanțarea se alocă în funcție de punctajul obținut, în limita bugetului disponibil.
Proiectul va fi solicitat la finanțare de către Municipiul Brad, în parteneriat cu Spitalul Municipal Brad, potrivit Ghidului Solicitantului, iar în acest sens este necesară încheierea unui Acord de parteneriat, conform secțiunii 5.1.2.
Principalii indicatori tehnico - economici ai obiectivului de investiții sunt:
· 20.292.400 lei (cu T.V.A.), respectiv 16.822.241,89 lei (fără T.V.A.) = valoare totală;
· 8.379.213,82 (cu T.V.A.),  respectiv 6.924.970,10 (fără T.V.A.) = C+M;
· contribuție proprie din bugetul local al Municipiului Brad 405.848 lei (cu T.V.A.).
· Capacități fizice :
· clădire cu regim de înălțime P+3E, suprafață construită la sol 377 mp., suprafață construită desfășurată 1.508 mp., număr cabinete ambulatoriu 16;
· clădirea va fi echipată cu aparatură medicală, instrumentar și mobilier conform normelor în vigoare.
În contextul celor de mai sus am inițiat prezentul  proiect de hotărâre prin care am propus aprobarea Documentației tehnico - economice (faza Studiu de Fezabilitate) și a Indicatorilor tehnico - economici pentru obiectivul de investiții „AMBULATORIU INTEGRAT AL SPITALULUI MUNICIPAL BRAD – CORP B” și îl supun spre dezbatere și aprobare plenului Consiliului Local al Municipiului Brad în forma prezentată.     
Invoc în susţinerea propunerii mele prevederile Ordinului nr. 5290/14.08.2025 pentru aprobarea Ghidului Solicitantului pentru Apelul de proiecte Investiții în infrastructura publică a ambulatoriilor implicate în implementarea de programe de screening (pentru regiunile mai puțin dezvoltate), cu modificările și completările ulterioare, ale HG nr.907/2016 privind aprobarea conținutului cadru al documentației tehnico-economice aferente investițiilor publice, precum și a structurii și metodologiei de elaborare a devizului general pentru obiective de investiții și lucrări de intervenție, ale HG nr.925/1995 de aprobare a regulamentului de verificare si expertizare tehnica de calitate a proiectelor, a execuției lucrărilor si a construcțiilor, ale H.G. nr. 1072/2003 privind avizarea de către ISC a documentațiilor tehnico- economice pentru obiectivele de investiții finanțate din fonduri publice, ale art. 44 alin. (1) din Legea nr. 273/2006 privind finanțele publice locale, cu modificările și completările ulterioare, ale art.129 alin.(2) lit. b), alin.(4), lit. d) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare precum și ale Legii nr. 554/2004 a contenciosului administrativ, actualizată.

